《春晚赏牡丹奉呈席上诸君》
宋代·陈襄

逍遥为吏厌衣冠，花谢还来访牡丹。
颜色只留春别后，精神宁牡日前看。
雨馀花萼啼残粉，风静奇香喷宝檀。
只恐明年开更好，不知谁与并栏干。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。